Sagnet om De Ti Ringe er blevet fortalt gennem tusinder af år.
For hver generation vokser det, -
- men fortællingens kerne er altid den samme mand.
Det siges, at han fandt ringene i et krater -
- eller stjal dem fra et gravkammer.
De skænkede ham styrke som en gud -
- og tillige evigt liv.
Han kunne have brugt dem i det godes tjeneste.
Men det eneste, han stræbte efter, var magt.
Han kaldte sine krigere De Ti Ringe.
I århundredernes løb bredte de sig til alle verdenshjørner.
De færdedes i skyggerne ...
... omstyrtede regimer ...
... og ændrede historiens gang.
Manden tilranede sig rigdom og magt gennem tusind år.
Men det var stadig ikke nok.
Kender du sagnet om Ta-Lo?
En afsondret landsby fyldt med mytiske væsener og magi, -
- hvor indbyggerne dyrker en kampstil skænket dem af guderne.
Den vil jeg finde.
Så lad mig sende en agent ud for at afsøge området -
- og indsamle oplysninger.
Jeg vil afsted nu.
Skoven ...
Den bevæger sig.
Der var intet tilbage på Jorden for ham at erobre.
Derfor havde han udset sig mit hjem.
Hvor er porten til Ta-Lo?
Der er du ikke velkommen.
Du ved ikke, hvem du taler til. - Det er mig ligegyldigt.
Vend om nu, så gør jeg dig ikke fortræd.
Er det alt, hvad du kan?
Det var første gang, jeg mødte din far.
Han var den sidste, jeg havde ventet at falde for.
Men kærligheden ville det anderledes.
Shang-Chi.
Der er meget mere at vide om ringene, men det lærer du, når du bliver ældre.
Hvis fars ringe er så farlige, hvordan besejrede du ham så?
Der, hvor jeg kommer fra, -
- får vi vores magiske kræfter fra Den Store Beskytter.
Besidder man dragens hjerte, kan man udrette de mest utrolige ting.
Kan du stadig de ting?
Jeg efterlod mine kræfter hos dragen i Ta-Lo.
Men det, jeg fik til gengæld, er uendeligt meget bedre.
Den er til dig.
Når du føler dig fortabt, vil den vise dig vejen hjem.
Kan du huske det?
NUTIDEN
Goddag og velkommen til ...
Jeg vil køre den. - Katy!
Kom her. Giv mig nøglen.
Vær sød at åbne døren. - Hold da op!
Hop ud. - Hop ind.
Hvis der sker noget med den, ender vi i bundløs gæld.
Der sker da ikke noget. Jeg er den asiatiske Jeff Gordon.
Kender ham ikke. - Største NASCAR-kører nogensinde?
Vær sød at stige ud. - Shaun ...
Vi har været venner i ti år. Du ved, jeg ikke er nogen idiot.
Jeg skal nok køre langsomt.
Pas på!
Katy var en rod i highschool.
Jeg blev drillet med min afstamning, og så talte jeg gebrokkent engelsk.
En dag i frokostpausen var der et kæmpe brød, der råbte ad mig:
"Gangnam Style!" Så jeg råbte: "Jeg er ikke koreaner, din nar."
Så smed stodderen skoletasken og begyndte at provokere ham ...
Og lige da han skulle til at slå mig, trådte Katy ind mellem os -
- og begyndte at bræge teksten til "Hotel California".
Idioter er så nemme at forvirre. Derefter trak jeg ham med udenfor.
Hun havde også bøffet nøglen til fyrens Mustang.
Og så kørte vi ellers ræs. Din kone var også med i bilen.
Jeg sad kun på bagsædet. - Som er en del af bilen.
Det har du aldrig fortalt. - Advokatdamen var temmelig vild.
Hvad skete der?
Jeg blev voksen. - Hvad skal det betyde?
At man på et tidspunkt må holde op med at køre ræs -
- og begynde at overveje at fuldbyrde sit potentiale.
Vi lever i en verden, hvor halvdelen af Jordens befolkning kan forsvinde.
Livet er kort og skrøbeligt. Katy, du er uddannet på Berkeley.
Og Shaun taler fire sprog. I er mine mest talentfulde venner.
Jeg forstår bare ikke, hvorfor I er bange for at bruge det til noget.
Nu lyder du som min mor. I har også den samme tøjstil.
Har du købt den i Talbots?
Vi flygter da ikke fra voksenlivet, bare fordi vi kan lide vores job.
Det giver ingen mening.
Er parkeringsservice måske nemt? - Det kræver helt vildt meget.
Mennesketække, køreevner ... - Soo kan ikke engang parallelparkere.
Det er snart midnat, og vi har morgentjansen.
Vi burde nok gå hjem i seng. - Det kan vi godt gøre.
Eller ...
Godmorgen, fru Chen.
Hun er ikke klar endnu. Kom og få en kop mokka.
Katy, Shaun er her. - Øjeblik, mor.
Ruihua, du skulle hjælpe far i butikken.
Jeg kan ikke arbejde på tom mave, mor.
Shaun skulle tage at hjælpe til i stedet for at spise vores mad.
Det gør jeg gerne. - Nej, det er Ruihuas opgave.
Bedstemor.
Det er bedstefars stol. - Undskyld.
Han får alle sine yndlingsting i anledning af de dødes dag.
Må bedstefar godt tage chips og cigaretter med til det hinsides?
Han tager alt med. Da jeg stillede en flaske whisky på hans grav, -
- var den væk næste dag. I unge synes vel, det er fjollet.
Det er ikke fjollet, bedstemor.
Men bedstefar ville have ønsket, at du kom videre.
Det er en amerikansk ide. - Du er også amerikaner, mor.
Shaun, har min datter søgt nogen nye job i denne uge?
Hun er glad for sit job. Det er vi begge to.
Bedstefar flyttede ikke hertil fra Hunan, for at du skulle parkere biler.
Vi kommer for sent til bussen. Jeg undskylder for mit ringe job -
- og for at gå i byen og nyde livet. En dag skal jeg nok gøre jer stolte.
Jeg er stolt af dig, søs. Det er benhårdt at parkere biler.
Hvis du en dag får kørekort, kan du også leve drømmelivet.
Kom så, Shaun. - Farvel, bedstemor.
Hvornår skal I to giftes? - Vi er altså bare venner.
Afsted med dig.
Se lige hende der. Hun skriver en forskningsartikel i bussen.
Det er præcis sådan en datter, min mor gerne ville have skidt ud.
Det er synd for dig.
Dav.
Giv mig amuletten, så kommer I ikke noget til.
Kender du ham?
Jeg aner ikke, hvad du fabler om.
Lad mig være. - Hvad sker der for jer?
Jeg vil ikke slås. - Så giv os amuletten.
I har fat i den forkerte. Ligner han en, der kan slås?
Er du okay?
Hvad så? Det er Klev her, der sender live fra bussen.
Jeg gik selv til kampsport som barn, så jeg vil anmelde kampen undervejs.
Hold da kæft. Hvem er du?
Du tager ham, bro!
Glem det.
Undskyld.
Hvad foregår der? - Skal vi diskutere det nu?
Chaufføren er kokset ud, men jeg tager ikke rattet. Jeg får skældud hver gang.
På ham!
Luk døren op!
Bagenden ryger lige straks. Drej til højre, når jeg giver tegn.
Hvad for et tegn?!
Alle frem i bussen!
Hejsa, hejsa, hejsa.
Du og din søster har fortjent det, der kommer til at ske.
STANDSER
Hold fast, folkens! - Åh nej.
Åh gud!
Undskyld.
Vi er et godt team.
Shaun, fortæl mig nu, hvad fanden der foregår.
Hvor skal du hen? - Til Macao.
De vil angribe min søster nu. - Har du en søster?
Jeg forklarer det hele, når jeg kommer tilbage.
Det kan du godt glemme.
Jeg har fulgt dig i tykt og tyndt, og jeg ved, du har hemmeligheder.
Men en stodder med machetearm har lige hakket vores bus midtover.
Hvem fanden er du?
Min søster har sendt mig det her. Jeg tror, det er hendes adresse.
Gorillaerne var nogle, min far har sendt.
Hvad?
Hvis de gør hende fortræd ...
Jeg er ked af det, men jeg er nødt til at tage afsted.
Du kan forklare mig det om bord på flyet.
Katy, du kan ikke ...
Du kan forklare mig det om bord på flyet!
Efter min mor døde, begyndte min far at træne mig.
Fra morgen til aften lærte jeg et utal af måder at dræbe på.
Som 14-årig kunne jeg dårligt huske mit liv, før hun døde.
Da sendte han mig ud på min første opgave.
Jeg ville gøre alt for ham. Bad han mig brænde verden ned, ville jeg spørge:
Oksekød eller vegetar?
Der er ikke mere kylling, så kunne I tænke jer oksekød eller vegetar?
Vegetar lyder fint. - Det samme her.
Der er heller ikke mere vegetar, så nu har vi kun oksekød.
Oksekød, når I ikke har andet.
Så oksekød og ...? - Oksekød.
To oksekød.
Udførte du opgaven?
Jeg vidste, jeg ikke kunne tage tilbage til ham, så jeg -
- stak af.
Jeg ved, det er meget at fordøje.
Det gør mig ondt med din mor.
Jeg bør nok også nævne, at jeg teknisk set ikke hedder Shaun.
Hvad hedder du så?
Shang-Chi.
Shaun-Chee. - Nej, Shang-Chi.
Shang. - Shaun. Shaan.
S-H-A-N-G, Shang.
Shang? - Ja.
Skiftede du navn fra Shang til Shaun?
Gad vide, hvordan din far fandt dig. - Jeg var 15 år gammel.
Hvis du ville skjule dig, og du hed Michael, -
- ville du så skifte navn til Mishael?
"Hej, jeg hedder Gina. Jeg skifter lige navn til Gyna."
Du kan jo godt høre mig.
Kvitter her for at få adgang.
Jeg leder efter min søster, Xu Xialing. Har du hørt om hende?
Hun gav mig den her adresse.
Okay.
Han virker flink.
Og elevatoren er slet ikke i fare for at skvatte ned fra bygningen.
Bus Boy!
To millioner views på tre dage.
Hold da op. - Åh nej ...
Og du er hende chaufføren.
Mit kinesiske er elendigt. - Skidt pyt, jeg taler ABC.
Jeg hedder Jon Jon. Velkommen til Golden Daggers Club.
Lad os få gjort dig kampklar.
Vi er på alle globale platforme. Kampene livestreames på mørkenettet.
Tusindvis af mennesker spiller med. Det her vil løfte dit brand enormt.
Der er sket en misforståelse. - Sejt pigfjæs.
Normalt må man kæmpe sig vej frem, men stjerner kommer forrest i køen.
Jeg skal ikke kæmpe mod nogen. Jeg leder efter min søster, Xu Xialing.
Kender hende ikke. Vi har lige mistet en fighter, så du får den næste kamp.
Smukt, Helen!
Skal han kæmpe i sådan et? - Nej, det er lavstatuskampe.
Du skal kæmpe deroppe.
Det gjorde ondt, Emil. Skal jeg vise dig, hvordan det føles?
Wong! Wong! Wong!
Sådan, Wong! Jeg spiller altid på asiaterne.
Hold da op. - Jeg skal ikke derop.
Det er for sent at bakke ud nu. Du er allerede tilmeldt.
Du har underskrevet kontrakten. Du står på kortet. Indsatserne vælter ind.
Hvad er vores andel på? - Det er ligegyldigt.
Gu er det ej.
Jeg har set dig klaske fem dræbere og en kæmpe med knivarm -
- i en bus i fuld fart. Her er der kun én. Gør det nu.
Så får vi gevinsten, og så hjælper jeg dig med at finde den, du leder efter.
Det kan du sagtens klare.
Ih tak.
Hvordan har kæben det?
Du skulle tage at kontrollere dine slag, som vi har øvet det.
Han er for sej.
Smid så trøjen.
Mine damer og herrer, her er kampen, vi har ventet på.
Den utrolige virale sensation, -
- der kommer hele vejen fra San Francisco i USA:
Bus Boy!
Hvor har du gjort af din trøje?
Og hans modstander i aften er Macaos egen skarpretter:
Xu Xialing!
Søster?
Hvad laver du?
Jeg ved godt, du er vred, men hør nu på mig.
Vi har ikke tid til det her.
Uh, det gjorde nas!
Hold op med at slå mig.
Jeg prøver at hjælpe dig. Far vil have ram på dig.
Jeg vil ikke kæmpe mod dig.
Du skulle ikke være kommet.
Nogle gange, når jeg træner serier ...
... lukker jeg øjnene. Så er det, som om jeg kan mærke hende.
Har du prøvet det?
Nej.
Jeg ved godt, hvad det er, du skal.
Hvad han end siger, ville mor ... - Mor er død.
Du må ikke efterlade mig her.
Jeg er tilbage om tre dage.
Xu Xialing, du er fantastisk! Vi elsker dig!
Styrer du stedet her? - Jeg ejer det.
Hvor har du de penge fra? Spillede du på mig som taber?
Nej da.
Jeg hedder Katy. Du er for vild. Alt, hvad du gør, er rockersejt.
Pæne bukser. - Tak skal du have.
Hvad vil du mig? - De Ti Ringe angreb os.
De tog min amulet. Snart kommer de for at tage din.
Hvad han end vil med dem, kan det ikke være noget godt.
Hvad sagde han til mig, da han rejste? "Jeg er tilbage om tre dage."
Efter tre dage ventede jeg ved mors mindealter.
Tre dage blev til en uge, en uge blev til en måned, -
- og en måned blev til seks år.
Så lang tid tog det mig at indse, at jeg ikke havde brug for ham.
Jeg har selv skabt stedet her.
Jeg havde ikke brug for dig dengang og heller ikke nu.
Hvorfor sendte du så det postkort? - Hvad for et postkort?
Det har jeg ikke sendt.
Er der en bagudgang? - Shaun.
Hey, luk op!
Hun er skredet.
Hvad gør vi?
Kom!
Det kan du godt glemme!
Fra elevatoren kan vi hoppe ind på næste etage.
Katy, vi må afsted nu!
En, to, tre.
Bare gå hen mod elevatoren. Du kan godt.
Jeg klarer dem. Bare fortsæt.
Shaun!
Shaun! Shaun!
Åh gud!
Jeg kommer!
Shaun!
Hold ud!
Jeg har dig! - Shaun!
Katy!
Du lod os i stikken.
Nu ved du, hvordan det føles.
Hvad vil han med amuletten?
Har Amerika gjort dig blødsøden?
Han har amuletten!
Jeg sagde til mine folk, at de umuligt kunne dræbe dig.
Jeg er glad for, jeg fik ret.
Jeg har savnet dig, min dreng.
Lad os tage hjem.
Min søn er vendt hjem.
Før pigerne ind på deres værelse.
Jeg har set nogle uhyggelige ting i ugens løb, -
- men jeres far er på et helt andet niveau.
Vil han slå os ihjel?
Bare undlad at tale, så glemmer han, du findes.
Det var sådan, jeg overlevede. - Har han altid behandlet dig sådan?
Først efter min mor døde.
Han kunne ikke tåle at se på mig, fordi jeg mindede ham om hende.
Jeg havde ikke lov til at træne med drengene, -
- men jeg iagttog dem og lærte mig selv at blive bedre end dem.
Hvornår rejste du væk?
Jeg stak af, da jeg var 16 og indså, at min bror ikke ville komme tilbage.
Startede du en ulovlig kamparena i Macao som 16-årig?
Hvis min far ikke vil have mig i sit imperium, skaber jeg mit eget.
Sådan.
Shang-Chi.
Nu er det nok.
Har du terpet engelsk?
Ja.
Du er nødt til at styrke både dit sind og din krop.
Hvis de skal være dine en dag, -
- må du vise dig stærk nok til at bære dem.
Hvordan fandt du mig? - Jeg ved altid, hvor mine børn er.
Jeg gav dig ti år til at leve dit liv, og hvad fik du ud af det?
Tiden er kommet, hvor du skal indtage din plads ved min side.
Det kommer ikke til at ske.
Amerikaner ... - Hun hedder Katy.
Hvad er dit kinesiske navn?
Ruiwen.
Navne er hellige, Ruiwen.
De knytter os til os selv og til dem, der har været før os.
Sjov historie.
For nogle år siden skulle en terrorist bruge en bøhmand -
- i et angreb på USA. Til det formål annekterede han De Ti Ringe.
Mine Ti Ringe. Men da han ikke kendte mit navn, opfandt han et.
Ved du, hvad det navn var?
Mandarinen. Han opkaldte sin frontfigur efter en kyllingeret.
Og det virkede. USA blev skræmt fra vid og sans af en appelsin.
Sandheden er den, at jeg har båret mange navne i mit liv.
Krigerkongen. Master Khan. Den farligste mand på Jorden.
I årevis troede jeg, det var alt, hvad jeg var bestemt til at være.
Men da jeg mødte deres mor, -
- blev alting forandret.
Hun viste mig en del af mig selv, jeg end ikke kendte til.
Det var som at se verden for allerførste gang.
Hun gav afkald på alt, for at vi kunne være sammen.
Og det samme gjorde jeg.
Sig hej til din lillesøster.
Endelig havde jeg fundet noget, der var værd at blive gammel for.
Mit rigtige navn er Wenwu. Hun var den eneste, der brugte det.
Og efter hun døde ...
... var jeg rådvild i mange år.
Men jeg er ikke rådvild længere.
Da I løb hjemmefra, var jeg syg af længsel efter jeres mor -
- og genoptog mine studier af hendes landsby, den sagnomspundne Ta-Lo.
Jeg fandt aldrig vejen til landsbyen, -
- men jeg fandt ud af, hvad det er, de skjuler.
Der findes en port gemt i bjergene. Bag den venter jeres mor på os.
Ja, jeg ville næppe have troet det, havde hun ikke selv fortalt mig det.
Hvad snakker du om?
Jeg sad lige her, fordybet i mine studier ...
... da hun talte til mig. Det var, som om hun var til stede i lokalet.
Jeg mærkede hendes ånde på min kind og hendes hånd på min ryg.
Hun sagde, hun havde brug for min hjælp.
Hjælp til hvad? - At redde hende fra hendes folk.
Da vi var nyforelskede, ønskede jeres mor, at vi skulle bo i Ta-Lo.
Men landsbyens ledere afviste os. De sagde, jeg ikke var værdig.
Hun ville være i live nu, og vi ville bo der sammen, -
- var det ikke for Ta-Lo.
De spærrede hende inde bag porten for at straffe hende.
Forstår I det ikke? Hun giver os ledetråde.
Hun ønsker, vi skal finde hende, så vi kan blive en familie igen.
Far, mor er død.
Hun taler ikke til dig fra en port, og hun lægger ikke ledetråde ud.
Hvad er så de her?
Vejen til Ta-Lo bevogtes af en foranderlig labyrint.
Men der er en vej gennem skoven, der kun åbnes én gang om året, -
- på Qīngmíng jié.
Man skal vide, hvordan ruten er, og præcis hvornår den åbnes.
Nu ved jeg begge dele.
Om tre dage -
- redder vi min hustru fra hendes fængsel og henter hende hjem.
Det er derfor, I er her. For at hjælpe mig med at redde hende.
Hvad sker der, hvis de ikke lader dig åbne porten?
Så brænder vi landsbyen ned til grunden.
Hvad?
Du kan ikke bare vade ind i landsbyen og postulere sådan noget bræk.
Hvor fører I mig hen?
Hvornår ser I sandheden i øjnene?
Spær dem inde.
Rolig, min elskede.
Snart vil vi alle sammen være sammen igen.
Jeg er pænt forvirret lige nu.
Allerførst tænkte jeg, at jeres far burde få sig noget psykologhjælp.
Men så spyede dragen et magisk vandkort ud, -
- og nu aner jeg ikke, hvad der er virkeligt.
Er det med jeres mors landsby sandt?
Hun fortalte os om Ta-Lo, da vi var små.
En landsby i en anden dimension fuld af magi. Jeg troede, det var et eventyr.
Hvad hvis far har ret?
I at mor er blevet spærret inde af sit eget folk?
Der er sket det, der var mærkeligere.
Jeg forstår ingenting, -
- men når vi ikke til Ta-Lo før ham, udsletter han resten af vores familie.
Vores familie blev udslettet for længe siden.
Hvad var det?
Går du i retning af lyden?
"Bank, til du vækker Duncan.
Gid du kunne."
Dav med jer. Hvilket år er det?
Hvem er du?
Trevor Slattery. Skuespilleren fra Liverpool.
Hør, er I kaptajnens børn?
Jeg har forberedt en monolog til jeres genforeningsmiddag.
Hvor skal hun hen? - Hvad laver du her?
Altså, jeg blev tilbudt en rolle som terrorist.
Ja, det er letbenet og banalt, men det var sgu sløje tider.
Produceren påstod, han arbejdede for BBC.
Men ironisk nok viste det sig, at han selv var terrorist, -
- og at jeg i virkeligheden gav et lidet flatterende portræt af din far.
Men vi fik som fortjent.
Produceren blev nakket af Iron Man, og jeg kom i fængsel, -
- hvilket var en stor lykke. Jeg blev stoffri og genopdagede min passion.
Og så befriede min far dig for at dræbe dig.
Præcis. Men da hans folk skulle til at binde mig -
- inden min henrettelse, gav jeg mig til at spille Macbeth.
"Bank, til du vækker Duncan. Gid du kunne." De var ellevilde.
Jeg har optrådt for dem lige siden. - Så du er en slags hofnar?
Du får lige en smagsprøve. "Onkel, onkel ..."
Ellers tak, Trevor. Nu og her har vi brug for at finde ud ...
Hvad fanden? Hvad er det?
Hvad er hvad? - Det der!
Kan I se Morris? - Morris?
Morris, de kan se dig. Du er virkelig.
Jeg gik ellers og troede, han var en hallucination.
Hvor er hans ansigt? - Det er han lidt forlegen over.
Er det rigtigt? Morris siger, han kender dig.
Taler den til dig? - Eller var jeg blevet gak for længst.
Hvordan kender han mig? - Ligesom din mor er han fra Ta-Lo.
Din far fandt ham i en magisk skov i et forsøg på at finde indgangen.
Han vil have, du skal føre ham hjem.
Jeg ville skam gerne, -
- men min far siger, at vejen dertil kun åbner sig én gang om året.
Morris siger, han kan vise jer vejen. I behøver ikke at vente på den.
Men, og det er et stort men, det er meget farligt.
Hvor farligt? - Ingen har overlevet det før.
Men Morris er 90 % sikker på, han kan føre os uskadt igennem.
Nå, 19 %.
Jeg har gjort dummere ting end det.
Men selv hvis kyllingegrisen har ret, er vi stadig låst ...
Hvordan ...?
Der løber tunneller overalt her. Det var sådan, jeg undslap sidst.
Den fører direkte til garagen.
Hold da op. Ham kan jeg lide.
Kør direkte mod hovedporten. Vi har omkring 30 sekunder ...
Jeg bliver så køresyg af at sidde på bagsædet.
Min bil!
Pis også. Hold fast.
Er der en anden udkørsel? - Ja, men den kræver fingeraftryk.
Pas på!
Hvad foregår der deromme? - Jeg gør mit bedste.
Scan håndflade for portåbning.
Skynd dig! - Jeg prøver!
Scan håndflade for portåbning. - Shaun!
Godkendt.
De kommer tilbage, når jeg henter hende hjem.
Gør tropperne klar til krig.
Javel.
Første gang, jeg overværede stor kunst, -
- var i 1968. "Abernes planet".
Jeg sad i biografen med min mor og så virtuositet udfolde sig for mine øjne.
Bagefter spurgte jeg hende:
"Hvordan fik de aberne til at gøre alt det der?"
Hun klappede mig på hovedet og sagde: "Det er ikke ægte, det er skuespil."
Og der gik det op for mig.
Hvis man kan lære aber at spille så formidabelt, -
- hvad kan jeg så ikke tilbyde verden?
Blev du skuespiller, fordi du troede, aberne kunne ...
Ride på heste? Nemlig. Men i virkeligheden -
- spillede de bare, at de kunne ride på heste.
Jeg begriber det stadig ikke.
Fedt for dig, mand. Du fandt din passion og fulgte den -
- og brugte den i et angreb på USA, men pyt med det.
Tak skal du have.
Hør, hvor længe skal vi sidde her?
Morris er meget entydig. Det handler om timing.
Men drejer det sig om timer eller dage?
Jeg formidler blot visdom skænket os af et ufatteligt højerestående væsen.
Hans føling med det umådelige univers går over vores enfoldige hjerners ...
Nu må du godt køre. - Hvad?
Han siger, du må køre nu.
Sæt farten op. - Hvorfor?
Katy, kør til!
Morris siger: "Skarpt til højre på tre."
Skarpt til højre hvor? - Nu.
Og til venstre.
Det gælder om at blive i lommen. Vi er i den nu.
Hvad sker der ellers? - Så sluger skoven os.
Hvad skal det betyde? - At den sluger os. Til venstre.
Pas på bagtil! - Bliv i lommen.
Er den tæt på? - Fem meter.
Hvad er det i fod? - Megatæt på!
Bliv i lommen. - Så ti dog stille!
Én gang til højre og så ligeud.
Du skal nok skynde dig lidt. - Hvad tror du, jeg gør?
Vi når det ikke.
Jeg kommer hjem nu, mor.
Morris siger: "Godt gået, venner."
Nu skal vi bare igennem det vandfald, og så er vi der sådan set.
Hold da kæft. Der er vist ild i fuglene.
Er det rigtigt?
Morris siger, det er normalt. De er hans gamle venner.
Underlig hest.
Hvorfor glor den på mig?
Hejsa.
Jeg er Xu Shang-Chi.
Det er min søster, Xu Xialing.
Vi er børn af Ying Li.
Det er Katy.
Sæt jer ind i bilen, og kør hjem.
Du forstår vist ikke ...
Guang Bo!
Hvad er det, du gør? Læg jeres våben.
Shang-Chi. Xialing.
Jeg er jeres moster, Ying Nan.
Jeg har ventet så længe på at møde jer.
Hvor I ligner jeres mor.
Hej, jeg hedder Katy. - Velkommen til Ta-Lo, Katy.
Se, hvem der er vendt hjem.
Jeg er ingen trussel, bare en entertainer.
Morris kan sige god for mig.
Tiden er knap. Vores far er på vej.
I 4000 år har vores folk forberedt sig på noget, vi håber aldrig vil ske.
Vi vogter den mørke port for at beskytte dette rige og jeres -
- mod den ondskab, der ruger bag den.
Vores far vil åbne porten. Han tror, I holder mor fanget.
Hvorfor tror han det? - Det har hun fortalt ham.
Han siger, han kan høre hende kalde på hjælp.
Bærer han ringene?
Det har han gjort, siden hun døde. Hvad har de med det her at gøre?
Riget Ta-Lo rummer langt mere end vores lille landsby.
Byer, der overgår alle i jeres univers og bugner af kultur og historie.
For tusinder af år siden nød riget fred og velstand ...
... indtil det blev angrebet af Dvæleren-i-Mørket.
Han og hans hær fortærede alle sjæle på deres vej, -
- og for hvert drab voksede de sig stærkere.
De raserede vores største byer -
- og var på vej til jeres univers for at gøre det samme.
Ta-Los bedste krigere blev sendt hertil -
- for at spærre dem vejen til jeres verden.
Men vores forfædre kunne ikke hamle op med dem.
Men da kom Den Store Beskytter dem til hjælp, -
- og krigslykken vendte.
Sammen tvang de Dvæleren og hans hær gennem den mørke port -
- og låste den bag dem.
Vores folk har vogtet porten lige siden -
- forlenet med beskytterens magi og den gave, hun skænkede os.
Drageskæl. Gode at lave brynjer af.
Jeres far er ikke den første, der har villet åbne porten.
Mange har forsøgt sig i tidens løb, og de havde alle én ting tilfælles.
De blev lokket hertil af en stemme fra det hinsides.
En stemme, der lovede at opfylde deres inderste ønske.
Du mener altså, at sjæleslugere taler til vores far?
De ved, De Ti Ringe kan udfri dem.
Værsgo.
Til skydebanen.
Nå, okay.
Jeg skal vist levere nogle dragepile.
Skal du levere dragepile? - Man må jo hellere gå til hånde.
Lad os besøge jeres mor.
Det er så fedt, at I ved, hvad I vil, -
- og bruger hele livet på at blive gode til det. Det gad jeg godt.
Hver gang jeg er ved at lære noget, giver jeg op og finder på noget nyt.
Men jeg kender mine begrænsninger. Jeg vil ikke spilde tid på noget, -
- der bare ender med at blive en skuffelse.
Guang Bo, lad hende skyde.
Sigter du ikke på noget, rammer du ikke noget.
I betød alt for hende.
Hun vidste, I ville komme en dag, og bad mig gøre noget klar til jer.
Mister man en som hende, kan man nemt føle sig helt alene.
Men det er I ikke.
I er børn af vores familie, og jeg byder jer velkommen hjem.
Du er ikke i din fars hus længere.
I Ta-Lo træner vi på lige fod.
Du har stået i skyggen længe nok, mit barn.
Guang Bo, så du det? Den sad!
Mor var den eneste, der har besejret ham.
Vis mig, hvordan hun gjorde.
Beklager, der er offside.
Din mor vidste, hvem hun var. Gør du?
Du er summen af alle, der har været før dig.
Arven efter din familie, det gode og det onde ...
Det er alt sammen en del af dig.
Hold op med at gemme dig, nevø.
Det trækker kun smerten i langdrag.
Snart er vi sammen igen.
Chef ...
Tropperne er klar.
Vejen åbnes ved daggry.
Jeg gør bilerne klar.
Brug dit åndedræt.
Sku ind i dit hjerte.
Se lyset og mørket.
Vil du kende dig selv, -
- må du tøjle begge dele.
Din mand forsøgte at knuse os. Jernbanden er her for at tage hævn.
Min mand har forandret sig. - Det gør ingen forskel.
Jeres ærinde vedkommer ikke mine børn.
De får lov at gå, men nogen skal bøde.
Xialing og Shang-Chi, gå indenfor. Jeg skal tale med gæsterne.
Men du har ingen kræfter længere.
Vær ikke bange.
Mor?
Mor.
Far.
Hun sagde, jeg kunne forandre mig.
At jeg kunne lægge fortiden bag mig.
Men hun tog fejl.
Havde jeg haft dem på ...
... ville de ikke have vovet at gøre det her.
Nu skal de få betalt.
Hvor er jeres leder? - Jeg ved det ikke. På ære.
Nuvel.
En blodgæld skal indfris med blod.
Vil du hjælpe mig?
Vi har fundet manden, der stod bag din mors mord.
Det er din ret at gøre en ende på sagen.
Og bagefter skal vi genopbygge De Ti Ringe til fordums storhed.
Jeg har ledt efter dig overalt.
Er du okay?
Jeg er ikke den, du tror, jeg er.
Det har du allerede undskyldt for. - Det er ikke det, jeg taler om.
Okay. Hvad er det så?
Min far sendte mig ud for at finde min mors morder.
Jeg fortalte dig, at jeg ikke kunne få mig selv til det.
Det var løgn.
Jeg troede, jeg kunne skifte navn og indlede et nyt liv.
Lade, som om det aldrig var sket, men ...
Hun ville hade den, jeg er blevet til.
Din far trænede dig til at blive morder, da du var syv.
Han sendte dig ud for at dræbe som 14-årig.
Er du klar over, hvor sygt det er?
Min mors død er hans skyld.
Og nu vil han udslette hendes hjemstavn.
En blodgæld skal indfris med blod.
Hvad mener du?
Jeg vil gøre det, han har trænet mig til.
Jeg vil dræbe ham.
Han er her.
Du er ikke parat.
Hun bliver her.
Er I kommet for at hjælpe dem, der holder jeres mor fanget?
Hun er der ikke. Du bliver forledt af et væsen, der vil dræbe os alle.
Har de bildt jer det ind? Jeg kender min kones stemme.
Jeg savner også min søster, men det her ærer hende ikke.
Ærede I hende, da I afviste hende?
Vi afviste dig. Dine synder ville være blevet vores undergang.
Tal ordentligt til mig, unge mand.
Jeg har levet ti gange længere end dig.
Lad mig komme forbi. - Det kan vi ikke.
Brænd den ned.
Stop ham!
Har du tænkt dig at stoppe mig på egen hånd?
Jeg er ikke bange for dig.
Jo, du er.
Hele dit liv har du været bange.
Altid på flugt, altid i skjul.
Du var der, da de angreb hende, og du gjorde intet.
Du stod ved vinduet og så hende dø.
Da hun døde, havde vi brug for dig, -
- men du valgte de rådne ringe frem for os.
Du lærte din søn at dræbe. Kan du lide resultatet?
Selv hvis du kunne vække hende til live, -
- hvorfor skulle hun så ville have noget med dig at gøre?
Red mig.
Red mig, min elskede.
Red mig.
Jeg kommer, min elskede.
Han har slået hul på porten!
De kryb slår os ihjel, hvis ikke vi står sammen.
Tror du, jeg hopper på den? - Jeres våben bider ikke på dem.
Vi har ikke brug for jeres hjælp.
Vi er de mægtige Ti Ringe ...
Vi må stå sammen.
Slip dem fri. Slip dem fri!
Hvad er det, de gør? - Nærer Dvæleren-i-Mørket med sjæle.
Vokser den sig stærk nok, vil den bryde igennem porten.
Det er for farligt. - Jeg må hjælpe mine venner.
Undgå at dø.
Alle ned til vandet!
Ned til søen! Kom så!
Hvor er din bror? - Det håbede jeg, du vidste.
Red mig.
Tag sigte mod himlen!
Træk vejret dybt.
Vær ikke bange.
Du har dragens hjerte.
Jeg vil altid være i dig, og din far ligeså.
Tag alt det, vi har lært dig, og gør det til dit eget.
Jeg er stolt af dig.
Vores familie har brug for dig.
Afsted!
Læg an!
Fyr!
Du må stoppe din far!
Hun er ikke derinde, far.
Kan du komme væk, knægt.
Nej.
Rolig, det er bare skuespil. Læg dig ned og spil med.
Jeg er nødt til at redde hende.
Hun kalder på mig.
Gid det var sandt.
Far, jeg beder dig ...
Din familie har brug for dig.
Luk mig ud!
Shit.
Den er på vej mod landsbyen!
Hvis den sluger dragens sjæl, bliver den uovervindelig.
Skyd efter struben!
Giv slip på mig.
Giv slip!
Jeg forlader dig ikke en gang til.
Hold da kæft.
Kom så.
I aften ærer vi dem, der gav deres liv for, -
- at vi måtte få morgendagen at se. De var mere end krigere.
De var vores mødre og fædre, -
- søstre og brødre.
Og selvom vi altid vil have mindet om dem hos os, -
- steder vi dem i aften til hvile hos vores forfædre.
Farvel, far.
Mor, vi skal nok klare os.
Om det er tusind år siden eller tusind år ude i fremtiden, -
- vil vi altid være sammen.
Jeg troede, vi skulle dø.
Jeg havde lige lært at skyde med bue, og pludselig nakkede jeg sjæleslugere -
- sammen med Shauns moster, en magisk kung-fu-gudinde.
Imens red jeg på Den Store Beskytter og prøvede at undgå megasjæleslugeren.
Megasjæleslugeren var herreled.
Den ville æde dragens sjæl. - For at kunne tilintetgøre universet.
Jeg havde kun én pil tilbage, og da hørte jeg min mors stemme:
"Skyd nu, din fedterøv."
Så jeg skød mod krybets strube. - Og hun ramte plet.
Så brugte Shaun De Ti Ringe til at lave den sygeste ildkugle, -
- der sprængte uhyret i luften, og så var verden reddet.
Vi mistede nogle tapre venner.
Men vi gjorde det.
Vi gjorde det.
Er I færdige med at gøre nar ad mig?
Hvor er så hende din søster? - Hun afvikler min fars organisation.
Han havde ledet De Ti Ringe i tusind år.
Skulle I være gået fra at parkere biler for håndører -
- til at redde verden fra sjæleslugende uhyrer?
Jeg ved, I stadig er mugne på mig, men jeg talte bare lige ud af posen.
Jeg mente det alvorligt, og det her fis understreger bare min pointe.
I er tydeligvis ... Hvad nu?
Shang-Chi.
Jeg er her.
Mit navn er Wong.
Det ved jeg. Jeg er stor fan ...
Har du ringene?
Øh, ja.
Så følg med. Vi har meget at drøfte.
Også dig.
Også mig?
Vi må hellere ... - Ja.
Vi er nødt til at smutte.
Jeg ved godt, det er pludseligt, men jeg sms'er dig lige.
Så tager vi revanche. Det var hyggeligt, John.
Jeg overfører for drinksene.
De minder ikke om nogen af artefakterne i vores kodeks.
Hvad mener I? - Jeg er ikke sikker.
De er ikke lavet af vibranium. Kan de være chitauriske?
De ligner ikke nogen udenjordisk teknologi, jeg har set.
Hvor længe havde din far haft dem?
Omkring tusind år.
Deres termoluminescens indikerer, at de er meget ældre end det.
Første gang du brugte ringene, følte vi det i Kamar-Taj.
Hvad er det?
Et signalfyr. - De udsender et budskab.
Et budskab hvortil?
Beklager, men det er vigtigt. I kan få mit nummer af Bruce.
Jeg har ikke hendes nummer. Det der gør hun tit.
Pas godt på jer selv.
Velkommen i cirkus.
Jeg ved, der er meget at fordøje, men det må I se at vænne jer til.
Fra nu af vil jeres liv udvikle sig, som I aldrig har oplevet det før.
Og der er ingen vej tilbage.
I har en lang rejse foran jer, så tag hjem og få hvilet ud.
Ja, det er en god ide. - Det må vi hellere gøre.
Eller ...
Oversættelse: Henrik Thøgersen
De venter.
Lad os komme i gang. Vi har meget at se til.
DE TI RINGE VIL VENDE TILBAGE